stanford-oval/wikipedia huggingface dataset:
אג'ון איליג'אלי
הערות שוליים

↑  Club Statement, www.hullcitytigers.com (באנגלית)
| --- | --- |
בקרת זהויות :  LCCN: no2019017676  VIAF: 6867154983555367860001   WorldCat (עם VIAF): 6867154983555367860001
Worry About Me

Worry About Me (בעברית: לדאוג לי) הוא סינגל שהוקלט על ידי הזמרת-יוצרת הבריטית אלי גולדינג, בשיתוף עם בלאקבר. השיר יצא לאור ב-13 במרץ 2020, על ידי חברת התקליטים פולידור רקורדס, כסינגל הרביעי מתוך האלבום, Brightest Blue.
עם יציאתו נכנס השיר אל המקום החמישי במדיה פורסט.
רקע וכתיבה

השיר נכתב על ידי אלי גולדינג, איליה סלמנזאדה, בלאקבר, פיטר סוונסון וסוואן קוטצ'ה והופק על ידי איליה סלמנזאדה. מייק ווס מ-Idolator כתב כי "באמצעות השיר גולדינג מצליחה להראות את עצמאותה". גם ב-Popline פורסם סיקור על השיר.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.7 מיליון השמעות.
וידאו קליפ

הווידאו קליפ הרשמי של השיר פורסם ב-13 במרץ 2020. בתחילת הקליפ, ניתן לראות הבזקים מהירים בהם ניתן לראות את גולדינג כשהיא נמצאת בתוך רכב. בהמשך, ניתן לראותה כשהיא יושבת על ספה. כמו כן, ישנן סצנות בהן ניתן לראותה, כשהיא ביחד עם רקדני ליווי וזאת, בזמן שהיא נמצאת באזור דמוי יער.
נכון לאפריל 2020, מונה הצפיות של הקליפ עומד על למעלה מ-13 מיליון צפיות.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים הדיגיטליים | 50 |  |
|  ארצות הברית | מצעד 40 שירי המיינסטרים | 36 |  |
|  הממלכה המאוחדת | מצעד הסינגלים הבריטי | 78 |  |
|  ישראל | מדיה פורסט ישראל | 5 |  |
|  ניו זילנד | המצעד הניו זילנדי הרשמי | 16 |  |
|  סקוטלנד | מצעד הסינגלים הסקוטי | 69 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 13 במרץ 2020 | הזרמת מוזיקה • הורדה דיגיטלית | פולידור |  |
| הממלכה המאוחדת | 14 במרץ 2020 | רדיו שירים עכשוויים | פולידור |  |
| אוסטרליה | 16 במרץ 2020 | רדיו שירים עכשוויים | יוניברסל |  |
| איטליה | 20 במרץ 2020 | רדיו שירים עכשוויים | יוניברסל |  |
| ארצות הברית | 24 במרץ 2020 | רדיו שירים עכשוויים | אינטרסקופ |  |
הערות שוליים

↑  אלי גולדינג, איליה סלמנזאדה, בלאקבר, פיטר סוונסון, סוואן קוטצ'ה
1 2 3  Worry About Me (feat. blackbear), נבדק ב-2020-04-25
1 2 3  Ellie Goulding & blackbear – Worry About Me (באנגלית), נבדק ב-2020-04-25
↑  Media Forest, mediaforest-group.com
↑  Ellie Goulding Asserts Her Independence On “Worry About Me”, idolator, ‏2020-03-13
↑  Escute “Worry About Me”, novo single de Ellie Goulding em parceria com Blackbear, POPline, ‏2020-03-13 (בפורטוגזית)
1 2 3  Ellie Goulding, blackbear - Worry About Me
↑  "Worry About Me – Single by Ellie Goulding & blackbear". Apple Music. נבדק ב-16 במרץ 2020. {{cite web}}:  (עזרה)
↑  "BBC - Radio 1 Playlist". BBC. 13 במרץ 2020. ארכיון מ-14 במרץ 2020. נבדק ב-16 במרץ 2020. {{cite web}}:  (עזרה)
↑  "Singles To Radio". The Music Network. נבדק ב-16 במרץ 2020. {{cite web}}:  (עזרה)
↑  "ELLIE GOULDING "Worry About Me" | (Radio Date: 20/03/2020)". radiodate.it. נבדק ב-16 במרץ 2020. {{cite web}}:  (עזרה)
↑  "Top 40/M Future Releases | Mainstream Hit Songs Being Released and Their Release Dates". All Access. נבדק ב-16 במרץ 2020. {{cite web}}:  (עזרה)
| אלי גולדינג |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | Lights • Halcyon (Halcyon Days) • Delirium • Brightest Blue • Higher Than Heaven |  |
| מיני-אלבומים | An Introduction to Ellie Goulding • Run into the Light |  |
| סינגלים | "Under the Sheets" • "Starry Eyed" • "Guns and Horses" • "The Writer" • "Your Song" • "Lights" • "Anything Could Happen" • "Figure 8" • "Explosions" • "Burn" • "How Long Will I Love You" • "Goodness Gracious" • "Beating Heart" • "Love Me like You Do" • "On My Mind" • "Army" • "Something in the Way You Move" • "Still Falling for You" • "First Time" • "O Holy Night" • "Vincent" • "Close to Me" • "Flux" • "Sixteen" • "Hate Me" • "River" • "Worry About Me" • "Power" • "Slow Grenade" • "Love I'm Given" • "Easy Lover" • "All by Myself" • "Let It Die" • "Like a Saviour" • "Miracle" • "By The End of The Night" |  |
| השתתפות בסינגלים | "Wonderman" • "I Need Your Love" • "Flashlight" • "Outside" • "Do They Know It's Christmas?" • "Powerful" • "Mama" • "Return to Love" • "Times Like These" • "New Love" |  |
| סינגלים שיווקיים | "Lost and Found" • "Hanging On" |  |
| סיבובי הופעות | The Lights Tour • The Halcyon Days Tour • Delirium World Tour • Brightest Blue Tour |  |
| --- | --- |
בקרת זהויות :  MusicBrainz release group: a374570c-95ec-4bd2-b9de-55cf78da2e67
The 1989 World Tour

The 1989 World Tour הוא סיבוב ההופעות הרביעי של הזמרת-יוצרת האמריקאית טיילור סוויפט. סיבוב ההופעות נועד לעזור בקידום אלבום האולפן החמישי שלה 1989, משנת 2014. הוא החל ב-5 במאי 2015, בטוקיו והסתיים ב-21 בנובמבר 2015 באוסטרליה, בהיקף של 85 הופעות. במהלך סיבוב ההופעות ביקרה סוויפט במקומות כמו יפן, סינגפור, ארצות הברית, אוסטרליה וגרמניה. את התאריכים לסיבוב ההופעות פרסמה במהלך החודשים נובמבר ודצמבר 2014.
סיבוב ההופעות תוכנן במשך שבעה חודשים והחזרות עליו היו במשך שלושה חודשים. גם הפעם סוויפט הייתה מעורבת בתכנון ועיצוב הבמה. היא שמה לעצמה למטרה ליצור חוויה אינטימית עבור צופי המופע, דבר אשר היה מאתגר עבור המופעים שהיו באצטדיונים. רשימת השירים כללה ברובה שירים מ-1989 אך הכילה גם שירים מאלבומיה הקודמים של סוויפט, אם כי שירים אלו עברו עיבודים כך שיתאימו יותר לצליל המוזיקלי של 1989. בחלק מההופעות היא גם הופיעה עם שירים אקראיים מאלבומים קודמים שלה עימם לא הופיעה בשאר ההופעות. בהרבה מההופעות סוויפט הזמינה אורחים כמו נגנים, שחקנים, ספורטאים ודוגמניות אותם התקשרות כינתה כ-"squad" (יחידה/חוליה).
סיבוב הופעות זה זכה להצלחה מסחררת והיה לסיבוב ההופעות הרווחי ביותר בשנת 2015 כאשר גרף רבע מיליארד דולר ונמכרו בו למעלה מ-2.278 מיליון כרטיסים בכל ההופעות. סיבוב ההופעות ספג שבחים רבים ממבקרי המוזיקה, על הנוכחות הבימתית של סוויפט ועל הקשר שלה עם הקהל. הופעותיה כללו מגוון אורחים מיוחדים ועוררו פרשנויות בנוגע לתדמיתה החדשה ככוכבת פופ, שבעבר נודעה כזמרת-יוצרת עם תחושת אותנטיות מיוחדת. כשבוע לאחר סיום סיבוב ההופעות סוויפט הוציאה סרט הופעה בשם The 1989 World Tour Live אשר כלל הקלטה של ההופעה שהתקיימה ב-28 בנובמבר באוסטרליה, ביחד עם שילוב של קטעים מהופעות באמריקה הצפונית ואירופה. הסרט הועלה לשירות המוזיקה של אפל.
רקע ופיתוח

סיבוב הופעות זה נועד לקדם את אלבומה החמישי של סוויפט, 1989. ב-3 בנובמבר פרסמה בחשבון הטוויטר שלה פרטים ראשונים עליו ועל מכירת הכרטיסים בהופעות של אמריקה הצפונית. באותו החודש הכריזה על התאריכים של ההופעות באירופה. חודש לאחר מכן, היא הכריזה על הופעות ביפן ואוסטרליה. ביוני היא הודיעה על הופעות בסין וסינגפור. לאור הביקוש היא הודיעה ביולי באותה השנה על הופעה שלישית במלבורן, אוסטרליה. בסך הכול, קיימה סוויפט במהלך "The 1989 World Tour" כ-85 הופעות.
לאחר מכן חשפה כי רשימת השירים תהיה מורכבת בעיקר משירים מ-1989. גם השירים הישנים שלה עובדו בצורה שהתאימה מבחינה מוזיקלית לשירים מ-1989 שנחשב לאלבום פופ בניגוד לאלבומיה הקודמים שהיו אלבומי קאנטרי ובנוסף גם רצתה שהשירים יתאימו יותר להופעות באצטדיונים. גם הפעם היא הייתה מעורבת בכל הפרטים הקשורים לתכנון סיבוב ההופעות. היא אמרה כי היא נתקלה באתגר: מצד אחד היא רצתה לספק מוזיקה שתתאים להופעה באצטדיונים, אך מצד שני היא גם רצתה שהאנשים שיושבים בשורה הראשונה ירגישו חוויה אינטימית ואישית יותר. בראיון ל-KIIS-FM בדצמבר 2014, היא חשפה שהיא יודעת איך תיראה הבמה, ושככל הנראה "לבקשת המעריצים אף שיר מ-1989 לא יישאר מחוץ לרשימת השירים".
סיבוב ההופעות החל ב-5 במאי 2015 בטוקיו, יפן והסתיים ב-12 בדצמבר באותה השנה במלבורן, אוסטרליה. הוא היה אמור להתחיל ב-20 במאי ולהסתיים באוקטובר באותה השנה, אך לאור הביקוש נוספו הופעות נוספות ולכן הוא הוארך. בעקבות הביקוש, נוספו הופעות במקומות כמו ארצות הברית, גרמניה והולנד. האמנים ואנס ג'וי, שון מנדס, חיים וג'יימס ביי היו למופע חימום בו.
מהלך המופע

רשימת השירים לאורך כל סיבוב ההופעות הייתה זהה, אם כי היו מספר שירים עימם הופיעה סוויפט בתאריכים נבחרים. בנוסף סוויפט העלתה לבמה בחלק מההופעות אורחים מיוחדים. כל הופעה התחילה בהקרנת סרטון בשחור-לבן של סצנות רחוב ששימשו לרקע של ההופעה עם השיר "Welcome to New York". בהמשך, היא מגיחה מהחלק התחתון של הבמה ומתחילה לשיר את "New Romantics" כשהיא מוקפת ברקדנים. לאחר מכן, היא מבצעת את "Blank Space" כשהיא אוחזת במחבט גולף שחור, מכה על הבמה וצועקת את שם העיר בה היא מופיעה כל פעם. בהמשך לכך, היא ביצעה את "I Knew You Were Trouble" כשרקדנים ללא חולצה הופיעו על הבמה וביצעו "תנועות חושניות".
לאחר מכן, סוויפט מחליפה לשמלה ורודה זוהרת עם נקודות ומבצעת את השיר "How You Get the Girl" בליווי רקדנים שרוקדים ריקוד בהשראת המחזמר "שיר אשיר בגשם", כאשר הרקדנים רוקדים עם מטריות שעשויות מניאון. ההופעה ממשיכה עם ביצוע של "I Know Places" במהלכו סוויפט מחליפה למגפיים שחורים גבוהים שמגיעים עד גובה הברך. במהלך השיר רקדנים רעולי פנים רדפו אחריה דרך דלתות כאשר היא שרה "They are the hunters / We are the foxes". בהמשך, היא מבצעת את "All You Had to Do Was Stay" או שיר אחר בהתאם למדינה בה הופיעה. לאחר מכך היא מבצעת את "Clean" תוך כדי שהיא מדברת עם הקהל על דברים בחייה האישיים. לקראת הסוף, ביצעה את "Love Story" כשהיא עומדת על במה מוגבהת.
בהמשך ההופעה היא עוברת לבצע את "Style" כשהיא נאבקת עם הרקדן שרוקד עימה ולובשת שמלה נוצצת. עם לבוש זה היא ממשיכה לבצע גם את השיר "This Love". לאחר מכן היא מחליפה ללבוש עור בצבע שחור ומבצעת את "Bad Blood". כשהשיר מסתיים, היא מבצעת את השיר "We Are Never Ever Getting Back Together" בגרסת רוק כאשר שערה מבולגן והיא רוכנת קדימה ואחורה. בנוסף לכך, סוויפט שוב מגיחה מתחת לבמה כשהיא מבצעת מאשאפ של השירים "Enchanted" ו-"Wildest Dreams" בשילוב פסנתר כנף. רגע לפני הסוף, היא מבצעת את "Out of the Woods" עם בגד גוף נוצץ, תוך שמטוסי נייר גדולי ממדים עפים מעל הבמה. ההופעה מסתיימת עם השיר "Shake It Off" כאשר זיקוקים ופתיתונים מפוזרים ברקע.
מהלך המופע > אורחים מיוחדים והחלפות שירים

במספר הופעות סוויפט החליפה את השיר "You Are in Love" בשיר "Wonderland", מתוך מהדורת הדלוקס של 1989, או שיר אחר מאלבומיה הקודמים. בין השירים ניתן היה למנות את "Should've Said No" (מתוך Taylor Swift); "You Belong with Me",‏ "Fifteen",‏ ו-"Fearless" (מתוך Fearless); "Mean",‏ "Sparks Fly",‏ ו-"Mine" (מתוך Speak Now); "Holy Ground",‏ "All Too Well",‏ ו-"Red" (מתוך Red). בהופעה שהתקיימה ב-15 באוגוסט 2015, היא ביצעה בנוסף לכל השירים גם את השיר "Never Grow Up" לכבוד הולדת הבן השני של השחקנית והדוגמנית האמריקאית ג'יימי קינג.
לאורך סיבוב ההופעות הזמינה סוויפט אורחים מיוחדים להופעות שונות. היא הזמינה את השחקן מאט לה-בלאנק, הקומיקאי כריס רוק והדוגמן שון אופריי בהופעה שהתקיימה ב-22 באוגוסט 2015 (מימין); והראפר ויז קאליפה בהופעה שהתקיימה ב-9 ביוני 2015, יוסטון (משמאל)
דבר אשר אפיין את סיבוב ההופעות היה מספר רב של אורחים אותם הביאה סוויפט במהלך הופעות שונות. בריאיון לרדיו Beats 1 של אפל מיוזיק היא רצתה לשלב אלמנט של הפתעה שהמעריצים שלה לא יכלו לדעת עליו דרך הרשתות החברתיות או בדרכים אחרות. "הם מכירים היטב את רשימת השירים או את התלבושות כי אני מניחה שהם בדקו את זה אז לכן אני אוהב לשלב את אלמנט ההפתעה. שיעלה על הבמה בן אדם שהם כלל לא ציפו לראות". במהלך סיבובי ההופעות הקודמים שלה, נהגה סוויפט לארח מוזיקאים על הבמה, אך בסיבוב ההופעות הזה נהגה לארח גם אנשים מתחומים אחרים כמו משחק, דוגמנות וספורט. למשל בהופעתה בלונדון הביאה להופעות את הדוגמניות והידועניות מרתה האנט, קנדל ג'נר, קרלי קלוס, ג'יג'י חדיד וקארה דלווין. קבוצה זו של דוגמניות (וסוויפט עצמה) תוארו בידי התקשורת בכינוי "squad" (חוליה או יחידה). חלק מהאורחים לא תוכננו להיות מוזמנים מבעוד מועד, כמו הזמר-יוצר האמריקאי ג'ון לג'נד, אותו הזמינה סוויפט לעלות לבמה לאחר שזיהתה אותו בקהל.
בשאר ההופעות באו אנשים נוספים כמו ג'וליה רוברטס וג'ואן באאז. מהלך זה גרם למבקרים לחשוב כי "סוויפט מנסה לבסס את מעמדה ככוכבת פופ גדולה בעקבות המעבר שלה ממוזיקת הקאנטרי אך מאבדת מהאותנטיות שלה". קריסטי פיירקלו פרופסור לתרבות וסרטים טען כי "בעוד שפעם הזמרת הציגה את עצמה כאנדרדוגית ואאוטסיידרית מבנות הדור שלה, כעת היא מציגה תדמית חדשה של אישה מושכת, לבנה, רזה, מפורסמת ועשירה ושעכשיו היא נראית כמו אנדרדוגית ממש לא סימפתית", ובנוסף אמר כי "האסתטיקה והנאמנות המשתנה שלה נראים מבלבלים בנרטיב כולל המציג את טיילור סוויפט כמרכז היקום התרבותי". גם ניק לוין מ-BBC דיבר על איבוד תחושת האותנטיות של סוויפט ועל כך שהיא מנסה לבסס את מעמדה בעולם הפופ במהלך הזה ואמר כי היא "מנסה להראות את כוחה", אך ציין גם לחיוב את העובדה שהקהל התלהב מהאורחים שהביאה. מגזין ניו יורק ציין את ה-"squad" כ"אחד הרגעים המכריעים במוזיקה של אותו העשור". עם סיום סיבוב ההופעות סוויפט אמרה כי "ייתכן שאנשים יזדקקו להפסקה ממנה" ולאחר מכן יצאה להפסקה מפעילות מוזיקלית.
ביקורת

סיבוב ההופעות ספג שבחים בכל העולם, כיוון שהתמקדו בהפקת הבמה המורכבת ובנוכחות הבימתית של סוויפט. אריק סנדרמן ממגזין Vice העריך את יכולתה של סוויפט להתחבר לקהל שלה ואמר: "היא בנתה קריירה ביצירת מוזיקה שמתאימה למרקם של חיינו, ולכן הגיוני שההופעה שלה תוכננה להיות הלילה הטוב ביותר בחיים שלך". ג'ון קרמניקה, מניו יורק טיימס, החמיא לעובדה כי נראה שהזמרת מרגישה בנוח על הבמה. רוב שפילד מרולינג סטון שיבח את השירים שזכו לעיבודים חדשים והרגיש שהיא שואפת להופעה מרהיבה אף יותר מסיבוב ההופעות הקודם שלה: "לקחת את הדרך הקלה הייתה 100 אחוז מספיק טוב. זה פשוט לא מה שהיא רצתה לעשות. במקום זאת היא רצתה לדחוף קצת יותר חזק ולעשות בלגן של אפיק פופ להפליא כמו זה". קווין קופרי מעיתון Omaha World-Herald הסבירה כיצד ההפקה הבימתית משלימה את השירים: "המופע שלה הוא ברמה שלא דומה לשום דבר שראיתי".
פייג' אלן מ-The Sun Chronicle הייתה חיובית כלפי הופעתה של סוויפט, אך חשה שהיא לבדה הייתה יכולה להחזיק את ההופעה ללא אורחים. האנטר הוק מ-The Dallas Morning News טען כי האורחים היו מיותרים אך התרשם מהטבעיות בה הופיעה סוויפט על הבמה. דייוויד פולוק מאינדיפנדנט שיבח את ההופעה הנמרצת שלה ותיאר את ההופעה כ"הופעה פמיניסטית המעבירה מסר מהנה ולבבי על פולמוס". ברנדר זואל מ-The Sydney Morning Herald נתן להופעה ציון של 4.5 כוכבים מתוך 5 וכינה אותה כ"אחת מהופעות האצטדיון המרהיבות ביותר" שראה אי פעם, ושיבח את הנוכחות הבימתית של סוויפט על "יצירת אנרגיה תוססת ואופורית". אל האנט מגרדיאן העניקה להופעה ציון של 5 כוכבים מתוך 5 וטענה כי "ההופעה הייתה תזכורת למעורבות הרגשית של סוויפט באמצעות שיריה כנכס הגדול ביותר שלה שזכה בבסיס המעריצים העולמי העצום שלה". בשנת 2017 כללו ברולינג סטון את סיבוב ההופעות ברשימת "50 סיבובי ההופעות הטובים ביותר בכל הזמנים".
הצלחה מסחרית > מכירות כרטיסים

מלבד השירים מ- ביצעה סוויפט גרסאות מחודשות של השירים הישנים שלה. היא ביצעה גרסת סינת' ל-"Love Story" (מימין) וגרסת רוק ל-"We Are Never Ever Getting Back Together" (משמאל).
לאור הביקוש הרב לכרטיסים, סוויפט הייתה לאמן השישי המחופש ביותר באתר טיקטמאסטר, אף על פי שהחלה את מכירות הכרטיסים להופעות שלה רק ב-7 בנובמבר של אותה השנה. בלונדון מכירות הכרטיסים החלו החל מ-10 בנובמבר, באמריקה הצפונית מכירות הכרטיסים החלו ב-14 בנובמבר, באוסטרליה ב-12 בדצמבר, וב-13 בדצמבר ביפן (בסינגפור ושאנגחאי המכירות החלו ב-2015).
במהלך סיבוב ההופעות היו מספר הופעות שהצליחו במיוחד. ב-28 וב-29 בספטמבר הופיעה סוויפט בסנט לואיס מול קהל של קרוב ל-30 אלף איש. תחילה סוויפט תכננה להופיע רק פעם אחת בסנט לואיס זו מאחר שמסיבות לא ידועות נאלצה לבטל את ההופעה השנייה בעיר אך לאור הביקוש היא הופיעה פעמיים בעיר מכיוון שהכרטיסים להופעה הראשונה אזלו תוך דקות ספורות. הביקוש להופעות נמשך גם באירופה כאשר לאור הביקוש הרב נוספו מופעים נוספים כמו בקלן ודבלין. ההופעה בדבלין נוספה לאחר שכל הכרטיסים להופעה הראשונה אזלו תוך שש דקות. גם הכרטיסים להופעה השנייה אזלו במהירות כאשר הם נמכרו תוך 55 דקות. סך הכל נמכרו לשתי ההופעות כ-29 אלף כרטיסים. גם באוסטרליה בהופעה שהתקיימה ב-11 בדצמבר הכרטיסים אזלו בתוך קצת פחות משעה. בעקבות כך סוויפט הוסיפה הופעות גם באוסטרליה בערים מלבורן ואדלייד. אך הביקוש המשיך וביולי סוויפט הוסיפה מופע נוסף במלבורן. במלבורן סוויפט הופיעה בפארק AAMI ובך הפכה לאמנית הראשונה בהיסטוריה שהופיעה שלוש פעמים ברצף בפארק. בסך הכול הופיעה מול קרוב ל-224 אלף איש באוסטרליה. מגזין פורבס דיווח כי סיבוב ההופעות הוא אחד מסיבובי ההופעות הרווחיים ביותר של שנת 2015 בשוק המשני.
הצלחה מסחרית > רווחים

סיבוב ההופעות הגיע למקום הראשון במצעד סיבובי ההופעות של בילבורד מ-5 הופעות בלבד כשהופעות אלו גרפו 16.8 מיליון דולר ונמכרו בהן 149,708 כרטיסים. גם בשבוע שלאחר מכן הוא היה במקום הראשון במצעד עם רווח של 15.2 מיליון דולר מ-3 הופעות ו-129,962 כרטיסים שנמכרו. בסך הכול הוא שהה שישה שבועות במקום הראשון. בשבוע השישי והאחרון שלו במקום הראשון הוא הרוויח 13.6 מיליון דולר מ-3 הופעות בלבד. עד 1 באוגוסט הוא הרוויח 86.2 מיליון דולרים ונמכרו בו 771,460 כרטיסים. ב-9 בספטמבר דווח בבילבורד כי סיבוב ההופעות הרוויח 130 מיליון דולר ונמכרו בו 1.1 מיליון כרטיסים. באוקטובר דווח כי סיבוב ההופעות הרוויח 175 מיליון דולר ובכך הפך לסיבוב ההופעות הרווחי ביותר של סוויפט.
ברשימת "25 המופעים הרווחים ביותר של השנה" נכנסה סוויפט לרשימה שבע פעמים עם ההופעות מסיבוב ההופעות ובכך הייתה לאמן שנכנס הכי הרבה פעמים לרשימה. סיבוב ההופעות הסתיים בכך שגרף 250.7 מיליון דולר ובכך הפך לסיבוב ההופעות הרווחי ביותר של שנת 2015. גם באמריקה הצפונית זהו היה סיבוב ההופעות הרווחי ביותר של השנה ובנוסף לכך זהו היה גם סיבוב ההופעות הרווחי ביותר אי פעם בתולדות אמריקה הצפונית כאשר הרוויח שם בלבד 199.1 מיליון דולר ובכך שברה סוויפט את השיא של הרולינג סטונז.
ברשימת "100 המופעים הרווחיים ביותר של השנה" על פי מגזין פולסטאר סוויפט הופיעה שש פעמים עם הופעות מסיבוב ההופעות זה. ברשימה אחרת של פולסטאר שכללה 200 מופעים של אמנים צפון אמריקאים סוויפט הצליחה להכניס גם שש הופעות כאשר הגיעה למיקום שיא (5) ברשימה.
סרט הופעה

כשבוע לאחר סיום סיבוב ההופעות סוויפט הוציאה סרט הופעה בשם The 1989 World Tour - Live באופן אקסקלוסיבי לשירות אפל מיוזיק. במאי הסרט היה יונס אוקרלונד והוא צולם בהופעה שהתרחשה בסידני, אוסטרליה באצטדיון ANZ ב-28 בנובמבר 2015. לפני צילום ההופעה התבשרו הצופים שבו שהיא תצולם למטרות מסחריות.
ב-13 בדצמבר 2015 הודיעה סוויפט כי היא עשתה עסקה עם אפל מיוזיק כדי להוציא סרט הופעה חיה מתוך סיבוב ההופעות ב-20 בדצמבר. בהמשך לכך, The 1989 World Tour - Live הופץ כסרט הכולל את ההופעה עצמה, ביחד עם קטעי ראיונות, קטעים מתוך החזרות וקטעים נוספים מאחורי הקלעים שלא נראו קודם. מתוך סרט ההופעה נלקחו גם קטעים אשר נעשה בהם שימוש לצילום הקליפ של השיר "New Romantics", שיצא לאור ב-23 בפברואר 2016, כסינגל השביעי והאחרון מתוך 1989.
פרסים ומועמדויות

| שנה | פרס | קטגוריה | תוצאה | מקור |
| --- | --- | --- | --- | --- |
| 2015 | פרסי בחירת הנוער | סיבוב ההופעות של הקיץ | מועמדות |  |
| 2015 | פרסי סיבובי ההופעות של בילבורד | סיבוב ההופעות הטוב ביותר | מועמדות |  |
| 2015 | פרסי סיבובי ההופעות של בילבורד | הוויזואליה הטובה ביותר | מועמדות |  |
| 2015 | קפיטול לאבס 2015 | מופע הלייב הטוב ביותר | מועמדות |  |
| 2015 | פרסי המוזיקה של MTV אירופה | האמנ/ית האמריקאי/ת הטוב/ה ביותר | זכייה |  |
| 2015 | פרסי המוזיקה של MTV אירופה | הופעת הלייב הטוב ביותר | מועמדות |  |
| 2016 | פרסי פולסטאר | סיבוב ההופעות של השנה | זכייה |  |
| 2016 | פרסי פולסטאר | העיצוב הטוב ביותר | מועמדות |  |
| 2016 | פרסי המוזיקה של iHeartRadio | סיבוב ההופעות הטוב ביותר | זכייה |  |
רשימת השירים

להלן רשימת השירים של סיבוב ההופעות ב-5 במאי 2015. ייתכן שבמהלך סיבוב ההופעות התרחשו שינויים אחדים.
| 0 | 1 | 2 |
| --- | --- | --- |
|  1. "Welcome to New York"  2. "New Romantics"  3. "Blank Space"  4. "I Knew You Were Trouble"  5. "I Wish You Would"  6. "How You Get the Girl"  7. "I Know Places" |  8. "All You Had to Do Was Stay"  9. "You Are in Love"  10. "Clean"  11. "Love Story"  12. "Style"  13. "This Love"  13. "Bad Blood" |  15. "We Are Never Ever Getting Back Together"  16. "Enchanted" / "Wildest Dreams"  17. "Out of the Woods"  הדרן 18. "Shake It Off" |
ביאורים

↑  ההופעה ב-15 במאי 2015 בסיטי אוף רוק בלאס וגאס הייתה חלק מרוק בריו ארצות הברית.
↑  ההופעה ב-27 ביוני 2015 בהייד פארק בלונדון הייתה חלק מהבריטיש סאמר טיים.
↑  ההופעה ב-9 בספטמבר 2015 ביוסטון בפארק Minute Maid Park תוכננה במקור להתקיים ב-13 באוקטובר, אך נקבעה מחדש ל-9 בספטמבר כדי למנוע סכסוך פוטנציאלי עם יוסטון אסטרוס, שאולי יגרום לכאוס בעונת הבייסבול של ליגת הבייסבול בשנת 2015.
↑  ההופעה ב-28 בספטמבר 2015, בסנט לואיס במרכז סקוטרייד, תוכננה במקור להתקיים ב-13 באוקטובר, אך הוקדמה ל-28 בספטמבר לאחר שסוויפט הוסיפה הופעה ביוסטון ללוח הזמנים.
↑  ההופעה ב-29 בספטמבר 2015, בסנט לואיס במרכז סקוטרייד, תוכננה במקור להתקיים ב-14 באוקטובר, אך הועברה ל-29 בספטמבר לאחר שסוויפט הוסיפה הופעה ביוסטון ללוח הזמנים. לאחר שנוספה ההופעה ביוסטון, ההופעה בסנט לואיס הצטמצמה משתי הופעות לאחת. עם זאת, בשל ביקוש רב, השנייה התקיימה לבסוף.
↑  ההופעה של ב-12 באוקטובר 2015 בפארגו בפארגודום תוכננה במקור להתקיים ב-9 בספטמבר, אך נדחתה ל-12 באוקטובר כדי למנוע סכסוך פוטנציאלי עם יוסטון אסטרוס, שאולי יגרום לכאוס בעונת הבייסבול של ליגת הבייסבול בשנת 2015.
אדריאן מוארמן

| --- | --- |

מוארמן בשנת 2018
 לידה:  7 באוגוסט 1988 (בן 36) פונטנה-או-רוז, צרפת
 עמדה:  פאוור פורוורד
 גובה:  2.03 מטרים
 מספר:  18
 דראפט:  לא נבחר, 2010
 קבוצות כשחקן
 2005–2007 2007–2008 2008–2011 2011–2012 2012–2013 2013–2015 2015–2016 2016–2017 2017–2018 2018–2022 2022—2023 2023—2024:  קוראל רואן נאנטר אורליאן נאנסי בילבאו באסקט לימוז' באנוויט דרושפאקה ברצלונה אנאדולו אפס מונקו זניט סנקט פטרבורג
 הישגים כשחקן
 זכייה באליפות הליגה הטורקית (2019) 3 זכיות באליפות הליגה הצרפתית (2007, 2014, 2015) זכייה בגביע הספרדי (2018) זכייה בגביע הצרפתי (2010) זכייה ב-MVP של הליגה הצרפתית (2015)
אדריאן רנה מוארמן (בצרפתית: Adrien Rene Moerman; נולד ב-7 באוגוסט 1988) הוא כדורסלן צרפתי, המשחק בנבחרת צרפת.
קריירה מקצועית

מוארמן החל לשחק כדורסל באופן מקצועי בשנת 2005, בקבוצת קוראל רואן הצרפתית. בעונת 2006/2007 זכתה הקבוצה באליפות ליגת העל הצרפתית בפעם השנייה בתולדותיה, לאחר שגברה במשחק הגמר על קבוצת נאנסי. מוארמן עצמו מיעט לשחק עבור רואן באותה עונה, וקלע 2.2 נקודות בממוצע למשחק.
בשנת 2007 עבר לשחק בנאנטר, אשר השתתפה בליגת המשנה הצרפתית (LNB Pro B).
בין השנים 2008–2011 שיחק בקבוצת אורליאן, עמה זכה בעונת 2009/2010 בגביע הצרפתי. לאורך 3 עונותיו בקבוצה רשם ממוצעים של 7.5 נקודות ו-4.2 ריבאונדים למשחק.
בעונת 2011/2012 הצטרף למועדון הכדורסל נאנסי. באותה עונה היה אחד השחקנים המובילים של הקבוצה, וקלע 11.6 נקודות למשחק בליגה הצרפתית וביורוליג.
בקיץ 2012 עבר לשחק בבילבאו באסקט מליגת העל הספרדית.
שנה לאחר מכן חזר לשחק בצרפת, כאשר חתם על חוזה בקבוצת לימוז'. בשתי עונותיו בקבוצה זכה עמה באליפות הליגה הצרפתית, ובעונת 2014/2015 אף זכה בתואר השחקן המצטיין של הליגה, לאחר שרשם ממוצעים של 14.5 נקודות ו-8.8 ריבאונדים למשחק.
ביולי 2015 הצטרף לקבוצת באנוויט מליגת העל הטורקית. את עונתו היחידה בקבוצה סיים כ"מלך הסלים" של הליגה הטורקית, עם ממוצע של 18.0 נקודות למשחק.
לקראת עונת 2016/2017 עבר לדרושפאקה הטורקית, אותה אימן דייוויד בלאט. באותה עונה הוביל את דרושפאקה, לצדם של סקוטי וילבקין, ויל קלייבורן ובראד וונאמייקר, לשלב רבע גמר היורוליג, בו הפסידה מול ריאל מדריד. לאורך העונה קלע מוארמן 8.1 נקודות למשחק ביורוליג, ו-10.8 נקודות למשחק בליגה הטורקית.
בעונת 2017/2018 שיחק עבור קבוצת ברצלונה. הקבוצה הודחה מהיורוליג כבר בשלב הבתים, והפסידה מול סאסקי בסקוניה בסדרת חצי גמר הליגה הספרדית, אך זכתה בגביע הספרדי.
ביולי 2018 הצטרף לאנאדולו אפס הטורקית. בעונתו הראשונה עם הקבוצה הוביל אותה לזכייה באליפות הליגה הטורקית, עם ממוצעים של 14.5 נקודות ו-8.2 ריבאונדים למשחק בליגה הטורקית. כמו כן העפילה אנאדולו לגמר היורוליג, לראשונה בתולדותיה, אולם הפסידה מול צסק"א מוסקבה במשחק הגמר, בתוצאה 91–83.
נבחרת צרפת

בקיץ 2016 שיחק עבור נבחרת צרפת בכדורסל בטורניר מוקדמות אולימפיאדת ריו דה ז'ניירו. צרפת ניצחה בכל ארבעת משחקיה בטורניר, והעפילה למשחקי האולימפיאדה, בעוד מוארמן עצמו מיעט לשחק ותרם 2 נקודות בסך הכול.
סטטיסטיקות הקריירה ביורוליג

| עונה | קבוצה | משחקים | חמישייה | דקות |  % לשתיים |  % לשלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2009/2010 | אורליאן | 10 | 6 | 19.9 | 0.370 | 0.290 | 0.833 | 2.9 | 0.5 | 0.7 | 0.7 | 6.2 |
| 2011/2012 | נאנסי | 10 | 7 | 29.4 | 0.455 | 0.375 | 0.684 | 5.6 | 0.8 | 1.4 | 0.5 | 11.9 |
| 2014/2015 | לימוז' | 10 | 9 | 27.0 | 0.565 | 0.237 | 0.867 | 6.9 | 1.2 | 0.8 | 0.2 | 9.2 |
| 2016/2017 | דרושפאקה | 33 | 21 | 21.7 | 0.450 | 0.333 | 0.769 | 5.1 | 0.8 | 0.9 | 0.2 | 8.1 |
| 2017/2018 | ברצלונה | 30 | 23 | 22.3 | 0.576 | 0.324 | 0.632 | 5.5 | 1.0 | 0.6 | 0.2 | 7.6 |
| 2018/2019 | אנאדולו אפס | 37 | 36 | 29.1 | 0.592 | 0.401 | 0.872 | 6.1 | 1.5 | 1.1 | 0.3 | 12.0 |
| 2019/2020 | אנאדולו אפס | 12 | 0 | 14.2 | 0.667 | 0.385 | 0.700 | 3.1 | 0.4 | 0.5 | 0.0 | 5.2 |
| קריירה |  | 142 | 102 | 23.5 | 0.533 | 34.4 | 77.7 | 5.3 | 1.0 | 0.9 | 0.3 | 9.0 |
הערות שוליים

↑  סטטיסטיקות הקריירה של מוארמן, באתר היורוליג
↑  מוארמן חותם על חוזה בבאנוויט, באתר היורוקאפ, 20 ביולי 2015
↑  מוארמן חותם על חוזה בדרושפאקה, באתר היורוליג, 14 ביולי 2016
↑  מוארמן חותם על חוזה בברצלונה, באתר היורוליג, 12 ביולי 2017
↑  מוארמן חותם על חוזה באנאדולו אפס, באתר היורוליג, 2 ביולי 2018
↑  פרופיל של מוארמן במוקדמות אולימפיאדת 2016, באתר פיב"א